nibzard/narodne-novine-full-text-markdown huggingface dataset:
## Rješenje Ustavnog suda Republike Hrvatske broj: U-III-5940/2012 od 31. siječnja 2013.

### NN 19/2013 (18.2.2013.), Rješenje Ustavnog suda Republike Hrvatske broj: U-III-5940/2012 od 31. siječnja 2013.

USTAVNI SUD REPUBLIKE HRVATSKE

333

Ustavni sud Republike Hrvatske, u Prvom vijeću za rješavanje pretpostavki za odlučivanje o ustavnim tužbama, u sastavu sudac Ivan Matija, predsjednik Vijeća, te sutkinje Slavica Banić i Duška Šarin, članice Vijeća, u postupku koji je ustavnom tužbom pokrenuo I. K. iz V., kojeg zastupaju Z. C. i K. K., odvjetnici u Zajedničkom odvjetničkom uredu u V., na sjednici održanoj 31. siječnja 2013. jednoglasno je donio

RJEŠENJE

I. Ustavna tužba se odbacuje.

II. Ovo rješenje objavit će se u »Narodnim novinama«.

Obrazloženje

1. Podnositelj je podnio ustavnu tužbu protiv rješenja Vrhovnog suda Republike Hrvatske, broj: Gžzp-311/11-2 od 18. listopada 2012., kojim je odbijena kao neosnovana njegova žalba i potvrđeno rješenje Županijskog suda u Vukovaru, broj: Gzp-13/11 od 21. ožujka 2011., a kojim je rješenjem odbijen kao neosnovan zahtjev podnositelja kao predlagatelja za zaštitu prava na suđenje u razumnom roku u parničnom predmetu Općinskog suda u Vinkovcima, broj: P-755/09.

Ustavni sud nije nadležan za odlučivanje.

2. Članak 62. stavak 1. Ustavnog zakona o Ustavnom sudu Republike Hrvatske (»Narodne novine« broj 99/99. 29/02. i 49/02. – pročišćeni tekst, u nastavku: Ustavni zakon) glasi:

»Članak 62.

(1) Svatko može podnijeti Ustavnom sudu ustavnu tužbu ako smatra da mu je pojedinačnim aktom tijela državne vlasti ... kojim je odlučeno o njegovim pravima i obvezama ili o sumnji ili optužbi zbog kažnjivog djela, povrijeđeno ljudsko pravo ili temeljna sloboda zajamčena Ustavom ... (u daljnjem tekstu: ustavno pravo).

(...)«

Sukladno tome, samo ona odluka kojom je nadležni sud meritorno odlučio o biti stvari, odnosno o pravu ili obvezi ili o sumnji ili optužbi zbog kažnjivog djela podnositelja, jest pojedinačni akt u smislu članka 62. stavka 1. Ustavnog zakona u povodu kojega je Ustavni sud Republike Hrvatske, u postupku pokrenutom ustavnom tužbom, nadležan štititi ljudska prava i temeljne slobode podnositelja, zajamčene Ustavom Republike Hrvatske.

3. U ustavnosudskom postupku ocijenjeno je da osporavano rješenje ne predstavlja pojedinačni akt u smislu članka 62. stavka 1. Ustavnog zakona protiv kojeg bi Ustavni sud bio nadležan pružiti ustavnosudsku zaštitu.

4. Slijedom iznijetoga, na temelju članka 72. Ustavnog zakona, riješeno je kao u izreci.

5. Odluka o objavi temelji se na članku 29. stavku 1. Ustavnog zakona.

Broj: U-III-5940/2012

Zagreb, 31. siječnja 2013.

USTAVNI SUD REPUBLIKE HRVATSKE

Predsjednik Vijeća

dr. sc. Ivan Matija, v. r.

Rješenje, NN 19/2013-333
## Rješenje Ustavnog suda Republike Hrvatske broj: U-III-5935/2012 od 31. siječnja 2013.

### NN 19/2013 (18.2.2013.), Rješenje Ustavnog suda Republike Hrvatske broj: U-III-5935/2012 od 31. siječnja 2013.

USTAVNI SUD REPUBLIKE HRVATSKE

334

Ustavni sud Republike Hrvatske, u Prvom vijeću za rješavanje pretpostavki za odlučivanje o ustavnim tužbama, u sastavu sudac Ivan Matija, predsjednik Vijeća, te sutkinje Slavica Banić i Duška Šarin, članice Vijeća, u postupku koji je ustavnom tužbom pokrenuo Z. B. iz P., kojeg zastupa otac M. B., na sjednici održanoj 31. siječnja 2013. jednoglasno je donio

RJEŠENJE

I. Ustavna tužba se odbacuje.

II. Ovo rješenje objavit će se u »Narodnim novinama«.

Obrazloženje

1. Podnositelj je podnio ustavnu tužbu protiv rješenja Vrhovnog suda Republike Hrvatske, broj: Revr 1227/11-2 od 13. lipnja 2012., kojim je odbačena kao nedopuštena njegova revizija, izjavljena protiv presude Županijskog suda u Puli, broj: Gž-1478/11-2 od 30. svibnja 2011., iz razloga što je reviziju u ime podnositelja kao tužitelja u postupku podnio punomoćnik, a uz reviziju nije priložio izvornik ili presliku potvrde o položenom pravosudnom ispitu, niti se takva potvrda u izvorniku ili preslici nalazi u spisu predmeta sukladno članku 91.a Zakona o parničnom postupku (»Narodne novine«, broj: 53/91., 91/92., 112/99., 88/01., 117/03., 88/05., 2/07., 84/08. i 123/08.).

Ustavni sud nije nadležan za odlučivanje.

2. Članak 62. stavak 1. Ustavnog zakona o Ustavnom sudu Republike Hrvatske (»Narodne novine« broj 99/99. 29/02. i 49/02. – pročišćeni tekst, u nastavku: Ustavni zakon) glasi:

»Članak 62.

(1) Svatko može podnijeti Ustavnom sudu ustavnu tužbu ako smatra da mu je pojedinačnim aktom tijela državne vlasti ... kojim je odlučeno o njegovim pravima i obvezama ili o sumnji ili optužbi zbog kažnjivog djela, povrijeđeno ljudsko pravo ili temeljna sloboda zajamčena Ustavom ... (u daljnjem tekstu: ustavno pravo).

(...)«

Sukladno tome, samo ona odluka kojom je nadležni sud meritorno odlučio o biti stvari, odnosno o pravu ili obvezi ili o sumnji ili optužbi zbog kažnjivog djela podnositelja, jest pojedinačni akt u smislu članka 62. stavka 1. Ustavnog zakona u povodu kojega je Ustavni sud Republike Hrvatske, u postupku pokrenutom ustavnom tužbom, nadležan štititi ljudska prava i temeljne slobode podnositelja, zajamčene Ustavom Republike Hrvatske.

3. U ustavnosudskom postupku ocijenjeno je da osporavano rješenje ne predstavlja pojedinačni akt u smislu članka 62. stavka 1. Ustavnog zakona protiv kojeg bi Ustavni sud bio nadležan pružiti ustavnosudsku zaštitu.

4. Slijedom iznijetoga, na temelju članka 72. Ustavnog zakona, riješeno je kao u izreci.

5. Odluka o objavi temelji se na članku 29. stavku 1. Ustavnog zakona.

Broj: U-III-5935/2012

Zagreb, 31. siječnja 2013.

USTAVNI SUD REPUBLIKE HRVATSKE

Predsjednik Vijeća

dr. sc. Ivan Matija, v. r.

Rješenje, NN 19/2013-334
## Rješenje Ustavnog suda Republike Hrvatske broj: U-III-5899/2012 od 31. siječnja 2013.

### NN 19/2013 (18.2.2013.), Rješenje Ustavnog suda Republike Hrvatske broj: U-III-5899/2012 od 31. siječnja 2013.

USTAVNI SUD REPUBLIKE HRVATSKE

335

Ustavni sud Republike Hrvatske, u Prvom vijeću za rješavanje pretpostavki za odlučivanje o ustavnim tužbama, u sastavu sudac Ivan Matija, predsjednik Vijeća, te sutkinje Slavica Banić i Duška Šarin, članice Vijeća, u postupku koji je ustavnom tužbom pokrenuo Ž. B. iz R., kojeg zastupa M. Z., odvjetnik u R., na sjednici održanoj 31. siječnja 2013. jednoglasno je donio

RJEŠENJE

I. Ustavna tužba se odbacuje.

II. Ovo rješenje objavit će se u »Narodnim novinama«.

Obrazloženje

1. Podnositelj je podnio ustavnu tužbu protiv rješenja Županijskog suda u Rijeci, broj: Kio-198/11 Kv I-302/12 od 10. listopada 2012., kojim je kao neosnovana odbijena njegova žalba izjavljena protiv rješenja suca istrage tog suda, broj: Kio-198/11 od 14. lipnja 2012., a kojim je rješenjem odbijen kao neosnovan prijedlog podnositelja u svojstvu oštećenika kao tužitelja za provođenje istrage protiv osumnjičenika D. V., zbog kaznenih djela iz članka 337. stavaka 1. i 2. Kaznenog zakona, kaznenog djela iz članka 304. stavka 1. Kaznenog zakona i kaznenog djela iz članka 339. Kaznenog zakona.

Ustavni sud nije nadležan za odlučivanje.

2. Članak 62. stavak 1. Ustavnog zakona o Ustavnom sudu Republike Hrvatske (»Narodne novine« broj 99/99. 29/02. i 49/02. – pročišćeni tekst, u nastavku: Ustavni zakon) glasi:

»Članak 62.

(1) Svatko može podnijeti Ustavnom sudu ustavnu tužbu ako smatra da mu je pojedinačnim aktom tijela državne vlasti ... kojim je odlučeno o njegovim pravima i obvezama ili o sumnji ili optužbi zbog kažnjivog djela, povrijeđeno ljudsko pravo ili temeljna sloboda zajamčena Ustavom ... (u daljnjem tekstu: ustavno pravo).

(...)«

Sukladno tome, samo ona odluka kojom je nadležni sud meritorno odlučio o biti stvari, odnosno o pravu ili obvezi ili o sumnji ili optužbi zbog kažnjivog djela podnositelja, jest pojedinačni akt u smislu članka 62. stavka 1. Ustavnog zakona u povodu kojega je Ustavni sud Republike Hrvatske, u postupku pokrenutom ustavnom tužbom, nadležan štititi ljudska prava i temeljne slobode podnositelja, zajamčene Ustavom Republike Hrvatske.

3. U ustavnosudskom postupku ocijenjeno je da osporavana rješenja ne predstavljaju pojedinačne akte u smislu članka 62. stavka 1. Ustavnog zakona protiv kojih bi Ustavni sud bio nadležan pružiti ustavnosudsku zaštitu.

4. Slijedom iznijetoga, na temelju članka 72. Ustavnog zakona, riješeno je kao u izreci.

5. Odluka o objavi temelji se na članku 29. stavku 1. Ustavnog zakona.

Broj: U-III-5899/2012

Zagreb, 31. siječnja 2013.

USTAVNI SUD REPUBLIKE HRVATSKE

Predsjednik Vijeća

dr. sc. Ivan Matija, v. r.

Rješenje, NN 19/2013-335
## Rješenje o ukidanju rješenja Ministarstva zdravstva i socijalne skrbi o dodjeli naziva "Referentni centar Ministarstva zdravstva i socijalne skrbi za dijagnostiku bolesti paratireoidnih žlijezda" Odjelu za nuklearnu medicinu, zaštitu od zračenja i patofiziologiju Kliničkog bolničkog centra Osijek

### NN 20/2013 (20.2.2013.), Rješenje o ukidanju rješenja Ministarstva zdravstva i socijalne skrbi o dodjeli naziva "Referentni centar Ministarstva zdravstva i socijalne skrbi za dijagnostiku bolesti paratireoidnih žlijezda" Odjelu za nuklearnu medicinu, zaštitu od zračenja i patofiziologiju Kliničkog bolničkog centra Osijek

MINISTARSTVO ZDRAVLJA

346

Ministar zdravlja Republike Hrvatske na temelju članka 96. stavka 1. Zakona o općem upravnom postupku (»Narodne novine« broj 47/09), članka 112. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 154/11, 12/12, 35/12, 70/12 i 144/12) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, donosi

RJEŠENJE

Ukida se rješenje Ministarstva zdravstva i socijalne skrbi klase: UP/I-510-01/06-01/26, urbroj: 534-07-02/7-07-18 od 12. svibnja 2008. godine o dodjeli naziva »Referentni centar Ministarstva zdravstva i socijalne skrbi za dijagnostiku bolesti paratireoidnih žlijezda« Odjelu za nuklearnu medicinu, zaštitu od zračenja i patofiziologiju Kliničkog bolničkog centra Osijek, Osijek, Josipa Huttlera 4.

Klasa: UP/I-510-01/06-01/26

Urbroj: 534-10-1-1-2/5-13-41

Zagreb, 5. veljače 2013.

Ministar

prof. dr. sc. Rajko Ostojić, dr. med., v. r.

Ostalo, NN 20/2013-346
## Pravilnik o izmjeni Pravilnika o ortopedskim i drugim pomagalima

### NN 21/2013 (21.2.2013.), Pravilnik o izmjeni Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

351

Na osnovi članka 19. stavak 3. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10., 49/11., 22/12., 57/12., 90/12. – Odluka Ustavnog suda Republike Hrvatske, 123/12. i 144/12.) i članka 26. točka 8. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 25. sjednici održanoj 30. siječnja 2013. godine donijelo je

PRAVILNIK

O IZMJENI PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima (»Narodne novine« broj 7/12., 14/12., 23/12., 25/12., 45/12., 69/12., 85/12., 92/12., 119/12. i 147/12., u daljnjem tekstu: Pravilnik) Popis pomagala iz članka 7. stavke 3. zamjenjuje se novim Popisom pomagala koji je sastavni dio ovog Pravilnika.

Članak 2.

Ovaj Pravilnik objavljuje se u »Narodnim novinama«.

Klasa: 025-04/13-01/31

Urbroj: 338-01-01-13-1

Zagreb, 30. siječnja 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

[**POPIS ORTOPEDSKIH I DRUGIH POMAGALA**](dodatni/424686.pdf)

21 21.02.2013 Pravilnik o izmjeni Pravilnika o ortopedskim i drugim pomagalima

Pravilnik, NN 21/2013-351
## Odluka o utvrđivanju Osnovne liste magistralnih pripravaka Hrvatskog zavoda za zdravstveno osiguranje

### NN 21/2013 (21.2.2013.), Odluka o utvrđivanju Osnovne liste magistralnih pripravaka Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

354

Na osnovi odredbi članka 17. stavka 6. Zakona o obveznom zdravstvenom osiguranju (»Narodne novine«, broj 150/08., 94/09. i 153/09. 71/10., 139/10., 49/11., 22/12., 57/12., 90/12. Odluka Ustavnog suda Republike Hrvatske i 123/12.) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 25. sjednici održanoj 30. siječnja 2013. godine, donijelo je

ODLUKU

O UTVRĐIVANJU OSNOVNE LISTE MAGISTRALNIH PRIPRAVAKA HRVATSKOG ZAVODA ZA ZDRAVSTVENO OSIGURANJE

Članak 1.

Ovom Odlukom utvrđuje se Osnovna lista magistralnih pripravaka Hrvatskog zavoda za zdravstveno osiguranje (u daljnjem tekstu: Osnovna lista magistralnih pripravaka) koja u skladu s člankom 17. stavkom 3. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10., 49/11., 22/12., 57/12., 90/12. Odluka Ustavnog suda Republike Hrvatske i 123/12.), sadrži popis magistralnih pripravaka koji se osiguranim osobama Hrvatskog zavoda za zdravstveno osiguranje (u daljnjem tekstu: Zavod) u cijelosti osiguravaju u okviru prava na zdravstvenu zaštitu iz obveznog zdravstvenog osiguranja.

Članak 2.

Lijekovi utvrđeni Osnovnom listom magistralnih pripravaka iz članka 1. ove Odluke primjenjuju se u okviru zdravstvene zaštite koja se provodi u djelatnosti na primarnoj, sekundarnoj i tercijarnoj razini te na razini zdravstvenih zavoda.

Osnovna lista magistralnih pripravaka sadrži: šifru anatomsko-

-terapijsko-kemijske (ATK) klasifikacije lijekova Svjetske zdravstvene organizacije, naziv (sastav magistralnog pripravka), cijenu u kunama koja sadrži: cijenu tvari, ambalaže i rada, te oznaku »R« za lijekove koje izabrani doktori primarne zdravstvene zaštite imaju pravo propisivati na recept.

Osnovna lista magistralnih pripravaka sastavni je dio ove Odluke.

Članak 3.

Danom primjene ove Odluke prestaje važiti Odluka o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine« broj 69/10., 83/10., 131/10., 1/11., 54/11., 61/11., 48/12. i 131/12.).

Članak 4.

Ova Odluka objavljuje se u »Narodnim novinama«.

Klasa: 025-04/13-01/17

Urbroj: 338-01-01-13-1

Zagreb, 30. siječnja 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

[**OSNOVNA LISTA MAGISTRALNIH PRIPRAVAKA**](dodatni/424692.pdf)

21 21.02.2013 Odluka o utvrđivanju Osnovne liste magistralnih pripravaka Hrvatskog zavoda za zdravstveno osiguranje

21 21.02.2013 Odluka o utvrđivanju Osnovne liste magistralnih pripravaka Hrvatskog zavoda za zdravstveno osiguranje

Odluka, NN 21/2013-354
## Zakon o dopuni Zakona o cestama

### NN 22/2013 (22.2.2013.), Zakon o dopuni Zakona o cestama

HRVATSKI SABOR

360

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O CESTAMA

Proglašavam Zakon o dopuni Zakona o cestama, koji je Hrvatski sabor donio na sjednici 8. veljače 2013. godine.

Klasa: 011-01/13-01/23

Urbroj: 71-05-03/1-13-2

Zagreb, 14. veljače 2013.

Predsjednik

Republike Hrvatske

Ivo Josipović, v. r.

ZAKON

O DOPUNI ZAKONA O CESTAMA

Članak 1.

U Zakonu o cestama (»Narodne novine«, br. 84/11.) iza članka 97. dodaje se članak 97.a koji glasi:

»Članak 97.a

Kada se javna cesta razvrstana u autocestu, odnosno državnu cestu, razvrstava u drugu skupinu na način da autocesta prelazi u državnu cestu i obrnuto, a započelo se s izgradnjom pojedine dionice, započete radove će završiti pravna osoba koja je do trenutka razvrstavanja u drugu skupinu upravljala istom cestom sukladno tehničkim karakteristikama ceste u koju se javna cesta razvrstava.".

Članak 2.

Ovaj Zakon stupa na snagu danom objave u »Narodnim novinama«.

Klasa: 022-03/13-01/04

Zagreb, 8. veljače 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 22/2013-360
## Odluka o izboru pučke pravobraniteljice

### NN 22/2013 (22.2.2013.), Odluka o izboru pučke pravobraniteljice

HRVATSKI SABOR

364

Na temelju članka 81. Ustava Republike Hrvatske i članka 10. stavka 1. Zakona o pučkom pravobranitelju (»Narodne novine«, br. 76/12.), Hrvatski sabor na sjednici 15. veljače 2013., donio je

ODLUKU

O IZBORU PUČKE PRAVOBRANITELJICE

Za pučku pravobraniteljicu bira se LORA VIDOVIĆ.

Klasa: 021-13/13-07/03

Zagreb, 15. veljače 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 22/2013-364
## Odluka o izmjeni Odluke o provođenju međunarodnih mjera ograničavanja utvrđenih odlukom Vijeća Europske unije 2011/782/ZVSP u odnosu na Sirijsku Arapsku Republiku

### NN 22/2013 (22.2.2013.), Odluka o izmjeni Odluke o provođenju međunarodnih mjera ograničavanja utvrđenih odlukom Vijeća Europske unije 2011/782/ZVSP u odnosu na Sirijsku Arapsku Republiku

22 22.02.2013 Odluka o izmjeni Odluke o provođenju međunarodnih mjera ograničavanja utvrđenih odlukom Vijeća Europske unije 2011/782/ZVSP u odnosu na Sirijsku Arapsku Republiku

VLADA REPUBLIKE HRVATSKE

365

Na temelju članka 4. Zakona o međunarodnim mjerama ograničavanja (»Narodne novine«, broj 139/2008), Vlada Republike Hrvatske je na sjednici održanoj 21. veljače 2013. godine donijela

ODLUKU

O IZMJENI ODLUKE O PROVOĐENJU MEĐUNARODNIH MJERA OGRANIČAVANJA UTVRĐENIH ODLUKOM VIJEĆA EUROPSKE UNIJE 2011/782/ZVSP U ODNOSU NA SIRIJSKU ARAPSKU REPUBLIKU

I.

U Odluci o provođenju međunarodnih mjera ograničavanja utvrđenih odlukom Vijeća Europske unije 2011/782/ZVSP u odnosu na Sirijsku Arapsku Republiku (»Narodne novine«, broj 22/2012), u točki XXIV. riječi: »12 mjeseci« zamjenjuju se riječima: »15 mjeseci«.

II.

Ova Odluka stupa na snagu prvog dana nakon dana objave u »Narodnim novinama«.

Klasa: 022-03/13-04/49

Urbroj: 50301-21/21-13-2

Zagreb, 21. veljače 2013.

Predsjednik
Zoran Milanović, v. r.

Odluka, NN 22/2013-365
## Odluka o dopuni Odluke o utvrđivanju plaća i drugih primanja predsjednika i članova uprava trgovačkih društava

### NN 22/2013 (22.2.2013.), Odluka o dopuni Odluke o utvrđivanju plaća i drugih primanja predsjednika i članova uprava trgovačkih društava

VLADA REPUBLIKE HRVATSKE

366

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 21. veljače 2013. godine donijela

ODLUKU

O DOPUNI ODLUKE O UTVRĐIVANJU PLAĆA I DRUGIH PRIMANJA PREDSJEDNIKA I ČLANOVA UPRAVA TRGOVAČKIH DRUŠTAVA

I.

U Odluci o utvrđivanju plaća i drugih primanja predsjednika i članova uprava trgovačkih društava (»Narodne novine«, br. 83/2009, 3/2011, 3/2012 i 46/2012), iza točke VII. dodaje se točka VII.a koja glasi:

»VII.a

Pravila iz Odluke o utvrđivanju plaća i drugih primanja predsjednika i članova uprava trgovačkih društava (»Narodne novine«, br. 83/2009, 3/2011, 3/2012 i 46/2012) primjenjuju se i za 2013. godinu.«.

II.

Ova Oduka stupa na snagu danom donošenja, a objavit će se u »Narodnim novinama«.

Klasa: 022-03/13-04/48

Urbroj: 50301-05/05-13-3

Zagreb, 21. veljače 2013.

Predsjednik

Zoran Milanović, v. r.

Odluka, NN 22/2013-366
## Pravilnik o izmjeni Pravilnika o utvrđivanju mreže i kriterija o dovoljnom broju stanica za tehnički pregled vozila

### NN 22/2013 (22.2.2013.), Pravilnik o izmjeni Pravilnika o utvrđivanju mreže i kriterija o dovoljnom broju stanica za tehnički pregled vozila

22 22.02.2013 Pravilnik o izmjeni Pravilnika o utvrđivanju mreže i kriterija o dovoljnom broju stanica za tehnički pregled vozila

MINISTARSTVO UNUTARNJIH POSLOVA

367

Na temelju članka 259. stavka 4. Zakona o sigurnosti prometa na cestama (»Narodne novine«, broj: 67/2008., 48/2010. i 74/2011.) ministar unutarnjih poslova donosi

PRAVILNIK

O IZMJENI PRAVILNIKA O UTVRĐIVANJU MREŽE I KRITERIJA O DOVOLJNOM BROJU STANICA ZA TEHNIČKI PREGLED VOZILA

Članak 1.

U Pravilniku o utvrđivanju mreže i kriterija o dovoljnom broju stanica za tehnički pregled vozila (»Narodne novine«, broj: 129/2009.) u članku 7. stavku 1. podstavku 2. riječi: »više od 3 km«, zamjenjuju se riječima: »više od 6 km«.

U podstavku 3. riječi: »više od 3 km«, zamjenjuju se riječima: »više od 6 km«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-8985/2013.
Zagreb, 12. veljače 2013.

Ministar
Ranko Ostojić, v. r.

Pravilnik, NN 22/2013-367
## Pravilnik o dopuni Pravilnika o izvješćivanju u sektoru šećera

### NN 22/2013 (22.2.2013.), Pravilnik o dopuni Pravilnika o izvješćivanju u sektoru šećera

MINISTARSTVO POLJOPRIVREDE

372

Na temelju članka 6. stavka 8. i članka 28. stavka 11. Zakona o uređenju tržišta poljoprivrednih proizvoda (»Narodne novine«, broj 149/09, 22/11, 120/12), ministar poljoprivrede donosi

PRAVILNIK

O DOPUNI PRAVILNIKA O IZVJEŠĆIVANJU U SEKTORU ŠEĆERA

Članak 1.

U Pravilniku o izvješćivanju u sektoru šećera (»Narodne novine« broj 95/10, 114/11, 3/13) u članku 5. iza stavka 3. dodaju se stavci 4. i 5. koji glase:

»(4) U slučaju da šećerane dio svoje proizvodnje skladište na teritoriju druge zemlje članice Europske unije, dužne su umjesto na propisanom obrascu iz Priloga 4. ovoga Pravilnika dostaviti podatke Agenciji za plaćanja na obrascu iz Priloga 4.a ovoga Pravilnika, u skladu s rokom iz stavka 1. ovoga članka.

(5) U slučaju iz stavka 4. ovoga članka Agencija za plaćanja izvijestit će nadležno tijelo zemlje članice na čijem se teritoriju uskladišteni proizvodi nalaze, a najkasnije do kraja sljedećeg mjeseca, navodeći proizvode, njihovu količinu i lokaciju skladišta.«

Članak 2.

Iza Priloga 4. dodaje se Prilog 4.a koji je tiskan uz ovaj Pravilnik i čini njegov sastavni dio.

Članak 3.

Ovaj Pravilnik stupa na snagu prvi dan od dana njegove objave u »Narodnim novinama«.

Klasa: 011-02/12-01/187

Urbroj: 525-07/0005-13-3

Zagreb, 14. veljače 2013.

Ministar

Tihomir Jakovina, v. r.

**PRILOG 4.a**

|  |  |  |  |
| --- | --- | --- | --- |
| MJESEČNO IZVJEŠĆE O ZALIHAMA ŠEĆERA | | | |
| Šećerana: | | | |
| Tržišna godina: | | | |
| Mjesec: | | | |
| Referenca: | Pravilnik o izvješćivanju u sektoru šećera, čl. 5. | | |
| Jedinica mjere: | tona, izraženo kao bijeli šećer | | |
| Zalihe: | Skladišteno u Republici Hrvatskoj | Skladišteno u zemlji članici EU (navodi se količina u tonama, naziv zemlje članice, adresa lokacije skladišta) | Ukupno (zbirno količine skladištene u RH i Zemlji članici EU) |
| 1. Sirovi šećer |  |  |  |
| 1.1. Sirovi šećer od šećerne repe (proizvod) |  |  |  |
| 1.2. Sirovi šećer od šećerne trske (sirovina) |  |  |  |
| 2. Bijeli šećer |  |  |  |
| 2.1. Bijeli šećer proizveden unutar kvote |  |  |  |
| 2.2. Bijeli šećer proizveden izvan kvote |  |  |  |
| 2.3. Bijeli šećer od šećerne trske |  |  |  |
| 3. Invertni šećer |  |  |  |
| 4. Sirup iz članka 2. točke (a): |  |  |  |
| 5. Sirup iz članka 2. točke (b): |  |  |  |
| Šećer kupljen od drugog proizvođača šećera |  |  |  |
| Šećer proizveden na tuđu kvotu (za drugog proizvođača šećera) |  |  |  |

Datum:                                                                                                                                                  Odgovorna osoba:

22 22.02.2013 Pravilnik o dopuni Pravilnika o izvješćivanju u sektoru šećera

Pravilnik, NN 22/2013-372
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 22/2013 (22.2.2013.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVLJA

376

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03, 38/08, 16/11), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09, 138/09, 14/10, 31/10, 44/10, 79/10, 120/10, 133/10, 12/11, 34/11, 44/11, 58/11, 68/11, 87/11, 112/11, 136/11, 148/11, 18/12, 30/1, 55/12, 65/12 i83/12, 106/12, 113/12 i 8/13)

u točki I. iza rednog broja 101. dodaju se brojevi i riječi:

102. »Ustanova za zdravstvenu skrb u medicini rada »Benedikt«, Istarska 3, Split.

103. Ustanova za zdravstvenu skrb u medicini rada »Benedikt« – Podružnica Brda, Gradišćanskih Hrvata 16, Split.

104. Ustanova za zdravstvenu skrb Ercegović, Lička 2, Split.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-07-1-1-1/2-13-99

Zagreb, 12. veljače 2013.

Ministar

prof. dr. sc. Rajko Ostojić, dr. med., v. r.

Rješenje, NN 22/2013-376
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 22/2013 (22.2.2013.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVLJA

377

Na temelju članka 107. stavka 4. i stavka 6. Zakona o oružju (»Narodne novine« broj 63/07, 146/08, 59/12), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 34/11, 42/11, 58/11, 68/11, 76/11, 112/11 i 148/11, 18/12, 30/12, 55/12, 65/12, 69/12, 83/12, 106/12, 113/12 i 8/13).

I.

Iza rednog broja 258. dodaju se brojevi i riječi:

»259. Ustanova za zdravstvenu skrb u medicini rada »Benedikt«, Istarska 3, Split.

260. Ustanova za zdravstvenu skrb u medicini rada »Benedikt« – Podružnica Brda, Gradišćanskih Hrvata 16, Split.

261. Ustanova za zdravstvenu skrb Ercegović, Lička 2, Split.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-07-1-1-1/2-13-85

Zagreb, 12. veljače 2013.

Ministar

prof. dr. sc. Rajko Ostojić, dr. med., v. r.

Rješenje, NN 22/2013-377
## Pravilnik o dopuni Pravilnika o načinu utvrđivanja uvjeta za odobrenje privremenog boravka stranaca u svrhu znanstvenog istraživanja

### NN 22/2013 (22.2.2013.), Pravilnik o dopuni Pravilnika o načinu utvrđivanja uvjeta za odobrenje privremenog boravka stranaca u svrhu znanstvenog istraživanja

22 22.02.2013 Pravilnik o dopuni Pravilnika o načinu utvrđivanja uvjeta za odobrenje privremenog boravka stranaca u svrhu znanstvenog istraživanja

MINISTARSTVO ZNANOSTI, OBRAZOVANJA I SPORTA

378

Na temelju članka 232. stavka 4. Zakona o strancima (»Narodne novine«, broj 130/11), ministar nadležan za znanost, uz suglasnost ministra nadležnog za unutarnje poslove, donosi

PRAVILNIK

O DOPUNI PRAVILNIKA O NAČINU UTVRĐIVANJA UVJETA ZA ODOBRENJE PRIVREMENOG BORAVKA STRANCIMA U SVRHU ZNANSTVENOGA ISTRAŽIVANJA

Članak 1.

U Pravilniku o načinu utvrđivanja uvjeta za odobrenje privremenog boravka strancima u svrhu znanstvenog istraživanja (»Narodne novine«, broj 92/12) u članku 21. stavak 1. iza podstavka 4. dodaje se podstavak 5. koji glasi:

»5. Poreznih olakšica sukladno poreznim propisima Republike Hrvatske«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 217-01/11-01/00009

Urbroj: 533-19-13-0025

Zagreb, 13. veljače 2013.

Ministar
dr. sc. Željko Jovanović, v. r.

Pravilnik, NN 22/2013-378
## Odluka o puštanju u optjecaj novčanica od 10 i 20 kuna s datumom izdanja 9. srpnja 2012.

### NN 22/2013 (22.2.2013.), Odluka o puštanju u optjecaj novčanica od 10 i 20 kuna s datumom izdanja 9. srpnja 2012.

22 22.02.2013 Odluka o puštanju u optjecaj novčanica od 10 i 20 kuna s datumom izdanja 9. srpnja 2012.

HRVATSKA NARODNA BANKA

379

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 13. veljače 2013. donio je

ODLUKU

O PUŠTANJU U OPTJECAJ NOVČANICA OD 10 I 20 KUNA S DATUMOM IZDANJA 9. SRPNJA 2012.

1. Hrvatska narodna banka u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) izdaje novčanice od 10 i 20 kuna s datumom izdanja 9. srpnja 2012.

2. Novčanica od 10 kuna s datumom izdanja 9. srpnja 2012. ima istovjetna osnovna obilježja utvrđena Odlukom o osnovnim obilježjima novčanice od 10 kuna izdanje 7. ožujka 2001. (»Narodne novine«, br. 20/2001. i 24/2001.), izuzev sljedećeg obilježja s naličja: u gornjem dijelu višetonskog papira, uz vodoravni rub novčanice, tiskan je u dva retka tekst »ZAGREB, 9. SRPNJA 2012.«, »GUVERNER«. Ispod teksta tiskan je faksimil potpisa prof. dr. sc. Borisa Vujčića, guvernera Hrvatske narodne banke.

3. Novčanica od 20 kuna s datumom izdanja 9. srpnja 2012. ima istovjetna osnovna obilježja utvrđena Odlukom o osnovnim obilježjima novčanice od 20 kuna – izdanje 7. ožujka 2001. (»Narodne novine«, br. 44/2001.), izuzev sljedećeg obilježja s naličja: u gornjem dijelu višetonskog papira, uz vodoravni rub novčanice, tiskan je u dva retka tekst »ZAGREB, 9. SRPNJA 2012.«, »GUVERNER«. Ispod teksta tiskan je faksimil potpisa prof. dr. sc. Borisa Vujčića, guvernera Hrvatske narodne banke.

4. Novčanice od 10 i 20 kuna s datumom izdanja 9. srpnja 2012. puštaju se u optjecaj 18. ožujka 2013.

5. Novčanice od 10 i 20 kuna s datumom izdanja 7. ožujka 2001. te novčanice od 10 kuna s datumom izdanja 30. svibnja 2004. i nadalje su zakonsko sredstvo plaćanja u Republici Hrvatskoj.

6. Ova Odluka stupa na snagu danom objave u »Narodnim novinama«.

O. br. 776/2013.

Zagreb, 13. veljače 2013.

Predsjednik Savjeta
Hrvatske narodne banke
guverner
Hrvatske narodne banke
prof. dr. sc. Boris Vujčić, v. r.

Odluka, NN 22/2013-379
## Rješenje Povjerenstva za utvrđivanje reprezentativnosti klasa: 006-04/12-06/05 urbroj: 689/1-13-23 od 7. veljače 2013.

### NN 22/2013 (22.2.2013.), Rješenje Povjerenstva za utvrđivanje reprezentativnosti klasa: 006-04/12-06/05 urbroj: 689/1-13-23 od 7. veljače 2013.

22 22.02.2013 Rješenje Povjerenstva za utvrđivanje reprezentativnosti klasa: 006-04/12-06/05 urbroj: 689/1-13-23 od 7. veljače 2013.

POVJERENSTVO ZA UTVRĐIVANJE REPREZENTATIVNOSTI

380

Povjerenstvo za utvrđivanje reprezentativnosti, u postupku pokrenutom po zahtjevu Ministarstva znanosti, obrazovanja i sporta radi utvrđivanja reprezentativnosti sindikata za kolektivno pregovaranje radi sklapanja granskog kolektivnog ugovora za zaposlene u srednjoškolskim ustanovama, za čije se plaće i druga materijalna prava sredstva osiguravaju u državnom proračunu u iznosu većem od pedeset posto, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Nezavisni sindikat zaposlenih u srednjim školama Hrvatske, Zagreb, Trg maršala Tita 4/II, registarski broj US 24, reprezentativan je za kolektivno pregovaranje radi sklapanja granskog kolektivnog ugovora za zaposlene u srednjoškolskim ustanovama, za čije se plaće i druga materijalna prava sredstva osiguravaju u državnom proračunu u iznosu većem od pedeset posto.

II. Sindikat zaposlenika u hrvatskom školstvu – Preporod, Petrinjska 59a, registarski broj US 22, nije reprezentativan za kolektivno pregovaranje radi sklapanja granskog kolektivnog ugovora za zaposlene u srednjoškolskim ustanovama, za čije se plaće i druga materijalna prava sredstva osiguravaju u državnom proračunu u iznosu većem od pedeset posto.

III. Rješenje postaje izvršno danom dostave stranci.

IV. Ovo rješenje objavit će se u »Narodnim novinama«.

Klasa: 006-04/12-06/05
Urbroj: 689/1-13-23
Zagreb, 7. veljače 2013.

Predsjednica Povjerenstva
mr. sc. Nevenka Šernhorst, v. r.

Rješenje, NN 22/2013-380
## Rješenje Povjerenstva za utvrđivanje reprezentativnosti klasa: 006-04/12-06/47 urbroj: 689/1-13-6 od 7. veljače 2013.

### NN 22/2013 (22.2.2013.), Rješenje Povjerenstva za utvrđivanje reprezentativnosti klasa: 006-04/12-06/47 urbroj: 689/1-13-6 od 7. veljače 2013.

POVJERENSTVO ZA UTVRĐIVANJE REPREZENTATIVNOSTI

381

Povjerenstvo za utvrđivanje reprezentativnosti, u postupku utvrđivanja reprezentativnosti sindikata za kolektivno pregovaranje na razini poslodavca PLIVA HRVATSKA d.o.o., po zahtjevu Samostalnog sindikata radnika u djelatnostima energetike, kemije i nemetala Hrvatske i Novog sindikata Plive, na temelju odredbe članka 21. stavka 1. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje, (»Narodne novine« broj: 82/12 i 88/12, u daljnjem tekstu: Zakon) donosi

RJEŠENJE

I. Samostalni sindikat radnika u djelatnostima energetike, kemije i nemetala Hrvatske, Trg kralja Petra Krešimira IV. broj 2, Zagreb, registarski broj US 19 i Novi sindikat Plive, Prilaz baruna Filipovića 25, Zagreb, registarski broj US 13, reprezentativni su za kolektivno pregovaranje radi sklapanja kolektivnog ugovora na razini poslodavca PLIVA HRVATSKA d.o.o., Prilaz baruna Filipovića 25, Zagreb.

II. Otvoreni sindikat – Aktivnost, Prilaz baruna Filipovića 25, Zagreb, registarski broj US 272, nije reprezentativan za kolektivno pregovaranje radi sklapanja kolektivnog ugovora na razini poslodavca PLIVA HRVATSKA d.o.o., Prilaz baruna Filipovića 25, Zagreb.

III. Rješenje postaje izvršno danom dostave stranci.

IV. Ovo rješenje objavit će se u »Narodnim novinama«.

Klasa: 006-04/12-06/47

Urbroj: 689/1-13-6

Zagreb, 7. veljače 2013.

Predsjednica Povjerenstva

mr. sc. Nevenka Šernhorst, v. r.

Rješenje, NN 22/2013-381
## Odluka o postavljanju prof. dr. sc. Damira Grubiše za izvanrednog i opunomoćenog veleposlanika Republike Hrvatske u Republici Malti, sa sjedištem u Rimu

### NN 23/2013 (25.2.2013.), Odluka o postavljanju prof. dr. sc. Damira Grubiše za izvanrednog i opunomoćenog veleposlanika Republike Hrvatske u Republici Malti, sa sjedištem u Rimu

23 25.02.2013 Odluka o postavljanju prof. dr. sc. Damira Grubiše za izvanrednog i opunomoćenog veleposlanika Republike Hrvatske u Republici Malti, sa sjedištem u Rimu

PREDSJEDNIK REPUBLIKE HRVATSKE

383

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/12-01/09, Urbroj: 5030115/1-13-16 od 14. veljače 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Prof dr. sc. DAMIR GRUBIŠA, izvanredni i opunomoćeni veleposlanik Republike Hrvatske u Talijanskoj Republici, sa sjedištem u Rimu, postavlja se i za izvanrednog i opunomoćenog veleposlanika Republike Hrvatske u Republici Malti, sa sjedištem u Rimu.

Ova Odluka stupa na snagu danom donošenja.

Klasa: 018-07/13-02/07
Urbroj: 71-05-03/1-13-2
Zagreb, 19. veljače 2013.

Predsjednik
Republike Hrvatske
Ivo Josipović, v. r.

Odluka, NN 23/2013-383
## Pravilnik o izmjenama i dopunama Pravilnika o troškovima postupka predstečajne nagodbe

### NN 23/2013 (25.2.2013.), Pravilnik o izmjenama i dopunama Pravilnika o troškovima postupka predstečajne nagodbe

23 25.02.2013 Pravilnik o izmjenama i dopunama Pravilnika o troškovima postupka predstečajne nagodbe

MINISTARSTVO FINANCIJA

389

Na temelju članka 91. Zakona o financijskom poslovanju i predstečajnoj nagodbi (»Narodne novine« broj 108/12, 144/12) ministar financija donosi

PRAVILNIK

O IZMJENAMA I DOPUNAMA PRAVILNIKA O TROŠKOVIMA POSTUPKA PREDSTEČAJNE NAGODBE

Članak 1.

U Pravilniku o troškovima predstečajne nagodbe (»Narodne novine« br. 5/13) u članku 2. iza stavka 1. dodaje se novi stavak 2. koji glasi:

»Iznimno od odredbe stavka 1. ovog članka, nagodbeno vijeće može odrediti administrativni trošak postupka u većem iznosu od iznosa iz stavka 1. ovog članka u slučajevima kada okolnosti pojedinih predmeta izlaze iz uobičajenih okvira, ali samo za iznos nastalih nužnih stvarnih troškova koji su nužni za provođenje postupka.«

Dosadašnji stavak 2. postaje stavak 3.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 410-01/12-01/3359
Urbroj: 513-07-21-06/13-04
Zagreb, 29. siječnja 2013.

Ministar financija
Slavko Linić, v. r.

Pravilnik, NN 23/2013-389
## Pravilnik o dopuni Pravilnika o postupku homologacije traktora za poljoprivredu i šumarstvo s obzirom na emisiju štetnih sastojaka iz njihovih motora TPV 323 (izdanje 00)

### NN 23/2013 (25.2.2013.), Pravilnik o dopuni Pravilnika o postupku homologacije traktora za poljoprivredu i šumarstvo s obzirom na emisiju štetnih sastojaka iz njihovih motora TPV 323 (izdanje 00)

23 25.02.2013 Pravilnik o dopuni Pravilnika o postupku homologacije traktora za poljoprivredu i šumarstvo s obzirom na emisiju štetnih sastojaka iz njihovih motora TPV 323 (izdanje 00)

DRŽAVNI ZAVOD ZA MJERITELJSTVO

391

Na temelju članka 275. stavka 3. Zakona o sigurnosti prometa na cestama (»Narodne novine« broj 67/08, 48/10 i 74/11), ravnatelj Državnog zavoda za mjeriteljstvo donosi

PRAVILNIK

O DOPUNI PRAVILNIKA O POSTUPKU HOMOLOGACIJE TRAKTORA ZA POLJOPRIVREDU I ŠUMARSTVO S OBZIROM NA EMISIJU ŠTETNIH SASTOJAKA IZ NJIHOVIH MOTORA TPV 323 (IZDANJE 00)

Članak 1.

Ovaj Pravilnik sadrži odredbe koje su u skladu sa sljedećim aktom Europske unije:

Direktiva 2011/87/EU Europskog parlamenta i Vijeća od 16. studenoga 2011. o izmjenama Direktive 2000/25/EU u vezi s primjenom stupnjeva zahtjeva za emisije za uske traktore (SL L 301, 18. 11. 2011.).

Članak 2.

U Pravilniku o postupku homologacije traktora za poljoprivredu i šumarstvo s obzirom na emisiju štetnih sastojaka iz njihovih motora TPV 323 (izdanje 00) (»Narodne novine« br. 16/09, 105/10, 112/11 i 107/12) u članku 7. dodaje se stavak 3. koji glasi:

»Kao odstupanje od odredaba stavka 1. ovoga članka, za traktore kategorija T2, T4.1 i C2, u skladu s odgovarajućim definicijama u drugoj alineji točke A.1 Poglavlja A, u točki 1.1 dijela 1. Dodatka 1. Poglavlja B i u točki A.2 Poglavlja A Priloga II. Pravilnika o homologaciji tipa traktora za poljoprivredu i šumarstvo (izdanje 01), koji su opremljeni s motorima kategorije L do R, odlažu se datumi propisani u točki (a) kako slijedi:

– do 1. travnja 2013., za motore kategorije L

– do 31. prosinca 2013., za motore kategorija M i N

– za tri godine, za motore kategorija P, Q i R.

i datumi propisani u točki (b):

– za tri godine, za motore kategorija L, M, N, P, Q i R.'.

Do tih datuma primjenjuju se zahtjevi stupnja III. A.'.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/08-02/41

Urbroj: 558-04-01/1-13-37

Zagreb, 18. veljače 2013.

Ravnatelj
Ismar Avdagić, dipl. iur., v. r.

Pravilnik, NN 23/2013-391
## Odluka o izmjenama i dopuni Odluke o načinu otvaranja transakcijskih računa

### NN 23/2013 (25.2.2013.), Odluka o izmjenama i dopuni Odluke o načinu otvaranja transakcijskih računa

HRVATSKA NARODNA BANKA

392

Na temelju članka 58. stavka 4. i članka 60. stavka 3. Zakona o platnom prometu (»Narodne novine«, br. 133/2009. i 136/2012.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.), guverner Hrvatske narodne banke donosi

ODLUKU

O IZMJENAMA I DOPUNI ODLUKE O NAČINU OTVARANJA TRANSAKCIJSKIH RAČUNA

I.

U Odluci o načinu otvaranja transakcijskih računa (»Narodne novine«, br. 3/2011., 35/2011., 50/2011., 89/2011., 101/2011., 135/2011., 56/2012. i 18/2013.) u Prilog 1. Abecedni popis država i zemalja i njihovih oznaka unosi se sljedeća izmjena i dopuna:

Pod entitetom »PALESTINSKO PODRUČJE, OKUPIRANO« mijenjaju se kratki i službeni naziv, tako da tekst sada glasi:

PALESTINA, DRŽAVA        PALESTINA, STATE OF       PS       PSE      275

Država Palestina                    State of Palestina

II.

Ova Odluka stupa na snagu danom objave u »Narodnim novinama«.

O. br.: 24-020/02-13/BV

Zagreb, 20. veljače 2013.

Guverner
Hrvatske narodne banke
prof. dr. sc. Boris Vujčić, v. r.

23 25.02.2013 Odluka o izmjenama i dopuni Odluke o načinu otvaranja transakcijskih računa

23 25.02.2013 Odluka o izmjenama i dopuni Odluke o načinu otvaranja transakcijskih računa

Odluka, NN 23/2013-392
## Zakon o izmjeni Zakona o Hrvatskoj banci za obnovu i razvitak

### NN 25/2013 (28.2.2013.), Zakon o izmjeni Zakona o Hrvatskoj banci za obnovu i razvitak

HRVATSKI SABOR

408

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O HRVATSKOJ BANCI ZA OBNOVU I RAZVITAK

Proglašavam Zakon o izmjeni Zakona o Hrvatskoj banci za obnovu i razvitak, koji je Hrvatski sabor donio na sjednici 15. veljače 2013. godine.

Klasa: 011-01/13-01/32

Urbroj: 71-05-03/1-13-2

Zagreb, 21. veljače 2013.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O HRVATSKOJ BANCI ZA OBNOVU I RAZVITAK

Članak 1.

U Zakonu o Hrvatskoj banci za obnovu i razvitak (»Narodne novine«, br. 138/06.) u članku 17. stavku 1. riječ: »devet« zamjenjuje se riječju: »deset«.

Stavak 2. mijenja se i glasi:

»(2) Nadzorni odbor čini šest ministara Vlade Republike Hrvatske od kojih su ministar nadležan za financije, ministar nadležan za gospodarstvo i ministar nadležan za regionalni razvoj i fondove Europske unije obvezni članovi Nadzornog odbora, a preostala tri ministra u Nadzorni odbor imenuje Vlada Republike Hrvatske između ministara nadležnih za turizam, poljoprivredu, zaštitu okoliša, graditeljstvo ili poduzetništvo i obrt.«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/13-01/18

Zagreb, 15. veljače 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 25/2013-408
## Zakon o izmjenama i dopunama Zakona o provedbi Uredbe (EZ) br. 648/2004 Europskoga parlamenta i Vijeća od 31. ožujka 2004. godine o deterdžentima

### NN 25/2013 (28.2.2013.), Zakon o izmjenama i dopunama Zakona o provedbi Uredbe (EZ) br. 648/2004 Europskoga parlamenta i Vijeća od 31. ožujka 2004. godine o deterdžentima

HRVATSKI SABOR

409

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O PROVEDBI UREDBE (EZ) BR. 648/2004 EUROPSKOGA PARLAMENTA I VIJEĆA OD 31. OŽUJKA 2004. GODINE O DETERDŽENTIMA

Proglašavam Zakon o izmjenama i dopunama Zakona o provedbi Uredbe (EZ) br. 648/2004 Europskoga parlamenta i Vijeća od 31. ožujka 2004. godine o deterdžentima, koji je Hrvatski sabor donio na sjednici 15. veljače 2013. godine.

Klasa: 011-01/13-01/33

Urbroj: 71-05-03/1-13-2

Zagreb, 21. veljače 2013.

Predsjednik

Republike Hrvatske

Ivo Josipović, v. r.

ZAKON

O IZMJENAMA I DOPUNAMA ZAKONA O PROVEDBI UREDBE (EZ) BR. 648/2004 EUROPSKOGA PARLAMENTA I VIJEĆA OD 31. OŽUJKA 2004. GODINE O DETERDŽENTIMA

Članak 1.

U Zakonu o provedbi Uredbe (EZ) br. 648/2004 Europskoga parlamenta i Vijeća od 31. ožujka 2004. godine o deterdžentima (»Narodne novine«, br. 34/12.) u članku 3. iza stavka 3. dodaje se stavak 4. koji glasi:

»Ministar je ovlašten donijeti pravilnike, naredbe i naputke za provedbu pravno obvezujućih akata Europske unije donesenih na temelju Uredbe (EZ) br. 648/2004.«.

Članak 2.

U članku 5. stavak 3. mijenja se i glasi:

»Ako određeni deterdžent koji ispunjava uvjete iz Uredbe (EZ) br. 648/2004 predstavlja rizik za zdravlje ljudi, okoliš ili životinje, sanitarni inspektor ovlašten je privremeno zabraniti stavljanje na tržište tog deterdženta na području Republike Hrvatske, narediti povlačenje tog proizvoda s tržišta Republike Hrvatske, narediti povlačenje od potrošača ili ograničiti njegovu dostupnost na tržištu Republike Hrvatske u skladu sa člankom 15. Uredbe (EZ) br. 648/2004.«.

Članak 3.

U članku 6. dodaje se stavak 2. koji glasi:

»Podaci navedeni u obavijesti o proizvodu na deterdžentu namijenjenom prodaji potrošačima ne smiju biti u obliku grafičkog prikaza hrane koji potrošača može dovesti u zabludu glede uporabe tekućih proizvoda.«.

Članak 4.

U članku 8. stavku 1. iza točke 1. dodaje se nova točka 2. koja glasi:

»2. postupa protivno članku 4.a i Prilogu VI.a Uredbe (EZ) br. 648/2004,«.

Dosadašnje točke 2., 3. i 4. postaju točke 3., 4. i 5.

Članak 5.

U cijelom tekstu Zakona o provedbi Uredbe (EZ) br. 648/2004 Europskoga parlamenta i Vijeća od 31. ožujka 2004. godine o deterdžentima (»Narodne novine«, br. 34/12.) riječi: »Uredba 648/2004/EZ« zamjenjuju se riječima: »Uredba (EZ) br. 648/2004«, u odgovarajućem broju i padežu.

Članak 6.

Ovaj Zakon objavit će se u »Narodnim novinama«, a stupa na snagu danom pristupanja Republike Hrvatske Europskoj uniji.

Klasa: 022-03/13-01/14

Zagreb, 15. veljače 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 25/2013-409